Els còmics valencians JAJAJERS seran els pregoners de les Festes Majors de Paterna 2024
06/08/2024

# Els còmics valencians JAJAJERS seran els pregoners de les Festes Majors de Paterna 2024

[![Els còmics valencians JAJAJERS seran els pregoners de les Festes Majors de Paterna 2024](/images/noticias/2024/08/9724/9724_lg.jpg)](/images/noticias/2024/08/9724/9724_lg.jpg)

06.08.2024

*   El pregó tindrà lloc el 15 d'agost a les 21.30 hores en la Plaça Enginyer Castells, des de l'Ajuntament de Paterna.
*   Este duo de guionistes, realitzadors i humoristes, coneguts des de l'any 2018 com JAJAJERS i que està conformat per Jorge García i Alexis Martínez els qui asseguren “estar enamorats de Paterna, de les seues festes i de la seua gent”, seran els encarregats de donar el #tret# d'eixida de les Festes Majors en Honor al Santíssim Crist de la Fe i Sant Vicent Ferrer que tindran lloc des del 15 al 26 d'agost.

Jorge García i Alexis Martínez, coneguts des de l'any 2018 com JAJAJERS, guionistes, realitzadors i còmics, seran els pregoners de les pròximes Festes Majors de Paterna que arrancaran el dijous 15 d'agost.

Este duo d'humoristes, que es van conéixer en la Universitat estudiant la carrera de Comunicació Audiovisual i les pràctiques de la qual sempre les feien junts decantant-se per l'humor, seran els còmics valencians encarregats de donar el #tret# d'eixida de les Festes Majors en Honor al Santíssim Crist de la Fe i Sant Vicent Ferrer que tindran lloc des del 15 al 26 d'agost.

Un dels components, Alexis viu a Paterna des de l'any 2011 i han gravat molts vídeos en la localitat fins a tal punt que tots dos reconeixen eixa _“connexió especial amb Paterna”_ que els ha permés fer un munt d'amics al poble al mateix temps que tots dos han subratllat que _“ens fa molta il·lusió participar en els actes festius d'un municipi amb tanta història i amb gent somrient i divertida”._

Per part seua, l'Alcalde de Paterna, Juan Antonio Sagredo ha destacat que _“este duo, famós per la seua frase “no habite xoriço in the paella” posarà el toc d'humor a esta cita que marca l'inici de 12 dies intensos d'actes festius programats per a viure i gaudir del Foc, la Festa i la Fe”._

D'esta manera, els dos membres que componen JAJAJERS són guionistes, realitzadors i còmics amb quasi 20 anys d'experiència treballant davant i darrere de les càmeres en Cinema, TV, Internet, Ràdio i Publicitat.

El propòsit de JAJAJERS era crear formats d'humor de tota índole i han produït una infinitat de sketches, en la seua majoria virals i que s'han compartit acumulant milions de reproduccions en les xarxes.

Així mateix, els seus vídeos han aparegut en les notícies d'Antena 3, Tele 5, La Sexta, Quatre, Cadena Ser, À Punt, Las Provincias, ABC, El Mundo, Marca.com i han col·laborat amb marques com Busuu, Nissan, Arròs La Fallera, Amstel, Xufatopia, EcoVidrio, Mahou o Faro de Cullera.

Des de fa tres anys s'han especialitzat a fer humor en valencià i sobre els valencians parlant de les tradicions, costums, cultura o gastronomia de la terreta, aconseguint més de 200.000 seguidors a les xarxes.